18/01/2011 | Administración LocalMunicipal
Dodro
Bases contratación animador/a cultural

Comunicada a resolución da Presidencia da Excma. Deputación Provincial da Coruña núm.14329, do 13 de xullo de 2010, de concesión dunha subvención para animadores culturais ao abeiro da Convocatoria de programas de apoio á cultura e o deporte, dirixidos a concellos e outras entidades locais para actividades e investimentos durante o ano 2010 (publicada no BOP numero 274, do 31/12/2009), acordo incoar o preceptivo expediente de contratación en réxime laboral, con carácter temporal dun/dunha ANIMADOR/A CULTURAL. En uso das atribucións conferidas polo artigo 21.1 g) da Lei 7/1985, do 2 de abril, reguladora das bases de réxime local, Primeiro. En base os artigos 91 e 103 da Lei 7/1985, do 2 de abril, reguladora das bases de réxime local e o artigo 177 do Real decreto lexislativo 781/1986, do 14 de abril, aprobar e aplicar á dita contratación laboral, na modalidade de obra ou servizo de duración determinada (1 ano), a tempo completo, como parte íntegra do expediente e do contrato que se formalice, e as bases da convocatoria que contén a regulación do procedemento de selección por concurso público de méritos dun/dunha ANIMADOR/A CULTURAL anexas á presente resolución, así coma aprobar a devandita convocatoria. Segundo. Aprobar o gasto con cargo ás partidas orzamentarias correspondentes. Terceiro. Aprobar e aplicar o concurso de valoración de méritos, como procedemento de selección, conforme ao establecido na Lei 7/1985, do 2 de abril, reguladora das bases de réxime local; o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local; a Lei 7/2007, do 12 de abril, do estatuto básico do empregado público; o Real decreto lexislativo 1/1995, do 24 de marzo, pola que se aproba o Texto refundido da lei do estatuto dos traballadores e demais lexislación laboral aplicable, o Real decreto lexislativo 5/2006, do 9 de xuño, para a mellora do crecemento e do emprego; Lei 43/2006, do 29 de decembro, Real decreto lei 10/2010, do 16 de xuño, de medidas urxentes para reforma do mercado de traballo e, subsidiariamente, aplicarase no que respecta ao proceso de selección, a Lei 30/1984, do 2 de agosto, de medidas para a reforma da función pública, o Decreto lexislativo 1/2008, do 13 de marzo, polo que se aproba o texto refundido da lei da función pública de Galicia e o Real decreto 896/1991, do 7 de xuño, polo que se establecen as regras básicas e programas mínimos a que debe axustarse o procedemento de selección dos funcionarios da administración local, en todo o que non estea derrogado polo Estatuto básico do empregado público e non se opoña ao establecido no mesmo. Cuarto. Publicar a convocatoria e as bases que rexerán o procedemento de concurso de valoración de méritos no Boletín Oficial da Provincia de A Coruña e no taboleiro de anuncios do Concello. O obxecto desta convocatoria é a selección dun/dunha ANIMADOR/A CULLTURAL, dentro do programa de apoio á cultura regulado pola convocatoria da Deputación da Coruña (BOP 31 de decembro de 2009) pola que se establecen os programas de apoio á cultura e o deporte, dirixidos a concellos e outras entidades locais para actividades e investimentos durante o ano 2010. A contratación farase baixo o réxime laboral temporal, por obra ou servizo determinado, e a súa duración será dun ano. O contrato será a xornada completa e polo período dun ano. As funcións e tarefas que han ser desempeñadas pola persoa seleccionada consistirán en desenvolver os programas culturais do concello; colaborar nos programas culturais da Deputación Provincial da Coruña, da Xunta de Galicia ou doutras entidades públicas; apoio nas aulas de informática municipais; e en xeral todas aquelas outras relacionadas coa posta en funcionamento ou seguimento das actividades e programas culturais que lle sexan encomendados polos órganos de goberno do Concello de Dodro ou pola Concellería de Cultura. A selección do candidato ou candidata máis idóneo ou idónea realizarase a través do procedemento de selección de concurso de valoración de méritos. Para tomar parte no proceso selectivo, os aspirantes deberán reunir os seguintes requisitos na data de remate do prazo concedido para a presentación de solicitudes: a) Ter a nacionalidade española, ou ser nacional doutro estado membro da Unión Europea ou daqueles estados aos que se refire e nas condicións que establece o artigo 57 da Lei 7/2007 do 12 de abril, do estatuto básico do empregado público. b) Posuír a capacidade funcional para o desenvolvemento das tarefas habituais da praza á que se aspira. c) Ter cumprida a idade de dezaseis anos e non exceder, no seu caso, da idade máxima de xubilación forzosa. d) Non ter sido separado, mediante expediente disciplinario, do servizo do Estado, das comunidades autónomas ou das entidades locais, nin estar inhabilitado por sentencia firme para o exercicio de funcións públicas. Idéntico requisito esixirase aos nacionais dos demais estados membros da Unión Europea, no seu caso. e) Non estar afectado ou afectada por ningún dos motivos de incompatibilidade recollidos na lexislación vixente sobre incompatibilidades do persoal ó servizo das administracións públicas. f) Estar en posesión dalgunha das seguintes titulacións: técnico en Animación Sociocultural ou diplomado en Educación Social. No seu defecto, admitirase a diplomatura en Maxisterio, ou licenciado en Socioloxía ou Pedagoxía. As presentes bases e a convocatoria do procedemento selectivo, publicaranse no Boletín Oficial da Provincia da Coruña e no taboleiro de edictos da Casa do Concello de Dodro. As instancias solicitando tomar parte no proceso selectivo dirixiranse ao alcalde do Concello de Dodro e deberán realizarse seguindo o modelo que figura como ANEXO II ás presentes bases e incluirá a manifestación de que reúnen todos e cada un dos requisitos da presente convocatoria. Presentaranse no Rexistro Xeral do Concello, durante o prazo de cinco (5) días naturais, contados a partir do seguinte ao de publicación do anuncio da convocatoria no BOP de A Coruña, ou na forma prevista no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común (neste caso os concursantes deberán comunicalo mediante telegrama, ou fax ao numero 981802142, durante o mesmo prazo que o de presentación de instancias). A instancia irá inescusablemente acompañada da seguinte documentación, en orixinal ou fotocopia debidamente compulsada: 1. Documento nacional de identidade, ou resgardo do mesmo, ou documentación equivalente.2. Declaración responsable de que cumpre o requisito esixido no apartado b) da base 3 e de que non está incurso en ningún dos supostos recollidos nos apartados d) e e) da mesma base.3. Título de técnico en Animación Sociocultural, de diplomado en Educación Social ou Maxisterio, ou de licenciado en Socioloxía ou Pedagoxía.4. Relación dos méritos que se aleguen seguindo a orde que se recolle na base 8.5. Documentación acreditativa dos méritos alegados para a súa valoración no concurso de acordo ao previsto na base 8. Rematado o prazo de presentación de instancias, o alcalde ditará resolución na que se declarará aprobada a listaxe provisional de admitidos/as e excluídos/as coa indicación, se é o caso, dos motivos de exclusión. Resolución que será publicada no taboleiro de edictos da Casa do Concello de Dodro e, dentro dos tres (3) días hábiles seguintes ao desta publicación, poderanse emendar os posibles defectos ou omisións na documentación presentada, de acordo co artigo 71 da Lei 30/1992, do 26 de novembro. De non existir aspirantes excluídos/as, o alcalde elevará a definitiva a lista provisional na mesma resolución de aprobación. Se os houbese e unha vez rematado o prazo de emendas o alcalde, aprobará a listaxe definitiva de admitidos/as e excluídos/as que será publicada igualmente no taboleiro de edictos da Casa do Concello de Dodro. Nesta última publicación, incluirase ademais a composición nominal do tribunal de selección, para os efectos das posibles recusacións, a data, o lugar e a hora do desenvolvemento do concurso. A publicación dos sucesivos anuncios, efectuarase no taboleiro de edictos da Casa do Concello de Dodro. O tribunal encargado da avaliación dos méritos alegados polos/as aspirantes e designado polo alcalde, estará composto por:  Presidente: Un/unha funcionario/a do Concello de Dodro que se nomee.  Secretario: Un/unha funcionario/a do Concello de Dodro que se nomee.  Vogais: Dous/dúas funcionarios/as do concello designados ao efecto.  Poderá formar parte do tribunal, con voz pero sen voto, un representante da Deputación Provincial. Todos os vogais deberán posuír a titulación ou especialización igual ou superior ás esixidas para o acceso á praza convocada. O tribunal poderá dispoñer a incorporación de asesores especialistas que consideren pertinentes, limitándose estes a prestar a súa colaboración nas súas especialidades técnicas e actuando con voz pero sen voto. Os compoñentes do tribunal deberán absterse de intervir, notificándollo á autoridade convocadora, cando concorran neles circunstancias das previstas no artigo 28 da Lei 30/1992, ou tivesen realizado tarefas de preparación a probas selectivas nos cinco anos anteriores á publicación da convocatoria. O presidente poderá esixir dos membros do tribunal declaración expresa de non estar incurso nas circunstancias establecidas no citado artigo 28 da Lei 30/1992. Así mesmo, os aspirantes poderán recusar aos e ás membros do tribunal cando concorran as devanditas circunstancias, segundo o disposto no artigo 29 da mesma lei. O tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do presidente e do secretario. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. Publicada a lista definitiva de aspirantes admitidos e admitidas, o tribunal reunirase en sesión non pública a efectos de valorar os méritos alegados e debidamente acreditados. O resultado da valoración farase público, mediante a súa exposición no taboleiro de edictos da Casa do Concello de Dodro. Deberase estar en posesión dos méritos alegados, como máximo, na data de expiración do prazo concedido para a presentación de instancias-solicitudes. O tribunal, en ningún caso poderá valorar o non achegado e probado polos aspirantes na documentación achegada coa instancia-solicitude, sen que sexa admisible a concesión de prazo algún para emendas con posterioridade ao día de remate do prazo de presentación daquela. A puntuación máxima total do concurso establécese en dez (10) puntos e será o resultado de sumar os méritos que se enumeran no paragrafo seguinte, cos límites que se sinalan para cada un deles: A) Titulacións relacionadas co traballo a desenvolver. Máximo 2,5 puntos. A.1. Polo título de técnico en Animación Sociocultural ou diplomado en Educación Social: 1,5 puntos A.2. Por título de Maxisterio: 1 puntos. A.3. Por outras titulacións universitarias: 0,5 puntos. Acreditaranse coa presentación do orixinal ou fotocopia compulsada do título oficial ou documento equivalente B) Experiencia laboral. Máximo 2,5 puntos. B.1. Por servizos prestados para calquera administración pública como funcionario de carreira ou interino ou contratado laboral fixo ou temporal, en postos de igual ou similar categoría ao que se convoca e no que se desenvolveran funcións propias do posto que se convoca: 0,20 puntos por cada mes completo de servizo, ata un máximo de 1,5 puntos. B.2. Por servizos prestados en empresas privadas como contratado laboral fixo ou temporal, en postos de igual ou similar categoría ao que se convoca e no que se desenvolveran tarefas ou funcións propias do posto que se convoca: 0,10 puntos por cada mes completo de servizo, ata un máximo de 1 puntos. En ambos casos non se computarán servizos prestados por tempo inferior a un mes e os meses consideraranse de 30 días naturais. Asemade, non se computarán os servizos prestados simultaneamente con outros igualmente alegados. Acreditarase mediante o informe de vida laboral, o contrato de traballo e certificación expedida pola administración ou empresa correspondente na que se faga constar o nome do posto de traballo, a categoría, a escala, subescala e grupo, a xornada laboral e, de ser o caso, as tarefas desenvolvidas cando estas non estean especificadas no contrato de traballo. C) Realización de cursos de formación e perfeccionamento. Máximo 3 puntos. En materias relacionadas coas funcións do posto convocado, incluíndo os de formación en mecanografía, informática e ofimática que resulten de utilidade para a realización do posto, impartidos por escolas públicas de formación de persoal ao servizo das administracións públicas, organismos da administración e institucións públicas ou debidamente homologados por estas. Non serán obxecto de valoración as certificacións expedidas por academias privadas, senón se xustifica a homologación sinalada. C.1. Por cada curso de duración igual ou superior a 10 horas e inferior a 50: 0,5 puntos. C.2. Por cada curso de duración igual ou superior a 50 horas e inferior a 100: 1 puntos. C.3. Por cada curso de duración igual ou superior a 100 horas: 2 puntos. Acreditaranse mediante orixinal ou copia compulsada do diploma, no que debe constar a duración do curso en horas e como mínimo o título do mesmo e a correspondente homologación de ser o caso, ou ben certificación expedida polo organismo que o impartiu no que se fagan constar os mesmos datos. D) Coñecemento do idioma galego. Máximo 2 puntos. D.1. Curso de Iniciación á Lingua Galega: 0,5 puntos. D.2. Curso de Perfeccionamento da Lingua Galega e/ou CELGA 4: 1,5 puntos. D.3. CELGA 5: 2 puntos. Valoraranse os cursos de galego e as validacións. Só se valorará o curso máis alto e a puntuación outorgada ao curso superior exclúe a outorgada ao curso inferior. Acreditaranse mediante orixinal ou copia compulsada do título ou certificado acreditativo de ter superados os estudos conducentes á obtención do título que corresponda na lingua galega, ou equivalente debidamente homologado polo órgano competente da Xunta de Galicia. Con carácter xeral, os/as aspirantes que, no marco dos programas previstos nesta convocatoria, fosen contratados por un período superior a nove meses nos últimos tres anos, non poderán repetir a súa participación ata transcorridos tres anos desde o remate do último contrato subvencionado no dito marco. Rematada a valoración dos méritos alegados polos aspirantes, esta determinará a proposta do tribunal de valoración. En consecuencia, o tribunal determinará o/a aspirante que teña superado o concurso coa maior puntuación, formulando ao alcalde a correspondente proposta de candidato ou candidata para a formalización do contrato de traballo. No suposto de empate nas puntuacións de dous ou máis aspirantes, resolverase pola puntuación obtida no apartado A) da base 8, e, de non ser iso suficiente, pola puntuación obtida no apartado B), no apartado C) e no apartado D), de xeito sucesivo. De persistir o empate resolverase pola orde alfabética do primeiro apelido e logo do segundo. O acordo do tribunal valorando os méritos e formulando a proposta de nomeamento farase pública no taboleiro de edictos da Casa do Concello de Dodro. Para suplir eventuais situacións de rexeitamento ou similares do seleccionado ou da seleccionada que impliquen a cobertura de prazas con carácter interino ou a celebración doutros contratos laborais con carácter temporal por razón de incapacidade temporal, maternidade, vacacións, etc., para as que se esixan os mesmos requisitos e se valoren os mesmos coñecementos que nas presentes bases, poderase acudir aos e ás aspirantes que non fosen nomeados/as para este posto pero que si foran obxecto de valoración polo tribunal. Neste caso, deberá optarse polos participantes que obtiveran unha mellor puntuación segundo a orde decrecente que conste nas actas do tribunal de avaliación. Formulada a proposta polo tribunal e previa resolución do órgano competente, procederase á formalización do correspondente contrato laboral no prazo máximo de cinco (5) días naturais, contados desde a notificación da resolución ao interesado ou interesada. O extracto desta resolución, coa indicación do/a aspirante seleccionado/a, será obxecto de publicación no taboleiro de edictos da Casa do Concello. En tanto non se formalice o contrato e non se incorpore ao traballo o seleccionado ou a seleccionada, non terá dereito a prestación económica algunha. Estas bases, a súa convocatoria e cantos actos administrativos deriven das mesmas, así coma as actuacións do tribunal, poderán ser impugnadas polos interesados ou polas interesadas nos casos e na forma establecidos pola Lei de réxime xurídico das administracións públicas e do procedemento administrativo común e na Lei da xurisdición contencioso-administrativa. O tribunal queda facultado para resolver as dúbidas que se poidan presentar e adoptar as resolucións, criterios e medidas necesarias para a boa orde do concurso de méritos naqueles aspectos previstos ou non nestas bases, sendo en todo caso aplicable para o non previsto a normativa recollida na base 1. Dodro, 11 de xaneiro de 2011 O alcalde, Asdo. Arturo Díaz Díaz. APELIDOS E NOME: DNI: ENDEREZO: TELÉFONO DE CONTACTO: Tendo coñecemento da convocatoria para cubrir un posto de traballo de persoal laboral temporal de animador/a cultural para o Concello de Dodro, que foi publicada no Boletín Oficial da Provincia da Coruña número., de data././., 1. SOLICITO, tomar parte no devandito procedemento selectivo.2. DECLARO, que son certos os datos consignados nesta solicitude e que reúne todos e cada un dos requisitos necesarios para o ingreso na función pública e as sinaladas na correspondente convocatoria.3. ACHEGO (márquese cun X os cadrados correspondentes á documentación presentada):  Copia compulsada do DNI ou documentación equivalente.  Declaración responsable de que cumpre o requisito esixido no apartado b) da base 3, así como de que non está incurso en ningún dos supostos recollidos nos apartados d) e e) da mesma.  Orixinal ou copia compulsada do título de técnico en Animación Sociocultural, diplomado en Educación Social ou en Maxisterio ou de licenciado en Socioloxía ou Pedagoxía.  Unha relación dos méritos que se aleguen seguindo a orde que se recolle na base 8.  Documentación acreditativa de cada un dos méritos alegados para a súa valoración no concurso de acordo ó previsto na base 8. Lugar, data e sinatura. Así o dispoño e asino en Dodro, o 11 de xaneiro de 2011. ALCALDE Diante de min, o secretario accidental Arturo Díaz Díaz Ramón Abuín Gómez